CELEX: 62009CN0142
Language: sk
Date: 2009-04-22 00:00:00
Title: Vec C-142/09: Návrh na začatie prejudiciálneho konania, ktorý podal Rechtbank van eerste aanleg te Dendermonde (Belgicko) 22. apríla 2009 — Trestná vec proti: V. W. Lahousse a Lavichy BVBA

4.7.2009   
            
            
               SK
            
            
               Úradný vestník Európskej únie
            
            
               C 153/25
            
         Návrh na začatie prejudiciálneho konania, ktorý podal Rechtbank van eerste aanleg te Dendermonde (Belgicko) 22. apríla 2009 — Trestná vec proti: V. W. Lahousse a Lavichy BVBA
   (Vec C-142/09)
   2009/C 153/45
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van eerste aanleg te Dendermonde
   
      Účastníci konania pred vnútroštátnym súdom
   
   
      Obžalovaní: V. W. Lahousse, Lavichy BVBA
   
      Prejudiciálna otázka
   
   Má byť smernica 2002/24/ES (1), presnejšie jej článok 1 ods. 1 písm. d), podľa ktorého sa smernica neuplatní na vozidlá určené k používaniu v súťažiach, na cestách alebo v teréne, vykladaná v tom zmysle, že umožňuje členským štátom, aby rozšírili jej pôsobnosť, teda aby ju uplatňovali na akúkoľvek pozemnú dopravu (t. j. na používanie dvojkolesových alebo trojkolesových motorových vozidiel taktiež mimo verejných komunikácií a na súkromných pozemkoch), pričom nepripustia výnimku pre vozidlá určené na súťaže na cestách (preteky) alebo v teréne?
   
      (1)  Smernica Európskeho parlamentu a Rady 2002/24/ES z 18. marca 2002 o typovom schválení dvoj- a trojkolesových motorových vozidiel, ktorou sa zrušuje smernica Rady 92/61/EHS (Ú. v. ES L 124, s. 1; Mim. vyd. 13/029, s. 399).